શીર્ષક: દિલ્હી હિંસા : જૂલિયો રિબેરો દિલ્હી હિંસાની પોલીસ તપાસ સામે સવાલ કેમ ઉઠાવે છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જૂલિયો રિબેરો

દિલ્હી પોલીસના આ પગલાની અનેક જગ્યાએ આકરી  ટીકા કરવામાં આવી. દેશના નવ પૂર્વ IPS અધિકારીઓએ દિલ્હી પોલીસ કમિશનર એસ. એન. શ્રીવાસ્તવને પત્ર લખીને દિલ્હીનાં તોફાનોની તપાસ પર સવાલ ઉઠાવ્યા છે. 

પરંતુ આ નવ પૂર્વ IPS અધિકારીઓથી અલગ ભારતીય પોલીસ સેવામાંથી નિવૃત્ત થયેલા અધિકારી જૂલિયો ફ્રાન્સિસ રિબેરોએ પણ દિલ્હી પોલીસને આડે હાથ લીધી છે. દિલ્હી પોલીસ કમિશનરને તેમણે લખેલો પત્ર ઘણો ચર્ચામાં છે. 

રિબેરોએ પોતાના પત્રમાં દિલ્હી પોલીસની તપાસ પર સવાલ ઉઠાવ્યા છે, તો બીજી તરફ દિલ્હી પોલીસ કમિશનરનો પણ જવાબ આવ્યો છે. તેમણે કહ્યું – અમારી તપાસ હકીકતો અને પુરાવાઓને આધારે થાય છે. તપાસમાં આવેલી વ્યક્તિ કેટલો નામચીન છે અથવા કેટલો મોટા વ્યક્તિત્વવાળી વ્યક્તિ છે તેની તપાસ પર કોઈ અસર થતી નથી.

આ વર્ષે ફેબ્રુઆરી મહિનાના અંતમાં દિલ્હીમાં થયેલાં તોફાનોમાં 53 લોકોનાં મૃત્યુ થયાં હતાં. દિલ્હી પોલીસનું કહેવું છે કે મૃત્યુ પામેલા લોકોમાંથી 40 મુસ્લિમ અને 12 હિંદુ હતા. એક વ્યક્તિની ઓળખ થઈ શકી નથી.

હાલમાં જ દિલ્હી પોલીસે આ કેસમાં 17 હજાર પાનાંની ચાર્જશીટ રજૂ કરી છે, જેમાં 15 લોકોને આરોપી બનાવવામાં આવ્યા છે. આરોપીઓ પર UAPA, IPC અને આર્મ્સ ઍક્ટની કલમો લગાવવામાં આવી છે.

શું કહે છે રિબેરો?

દિલ્હીનાં તોફાનો

બીબીસીની સાથે ખાસ વાતચીતમાં રિબેરોએ કહ્યું કે હવે તેઓ દિલ્હી પોલીસ કમિશનરની સાથેના પત્રવ્યવહારને વિરામ આપવા માગે છે. તેમનું કહેવું છે કે જે વાતો તરફ તે દિલ્હી પોલીસનું ધ્યાન દોરવા માગતા હતા, તે તેમણે કરી દીધું છે.

તેમણે કહ્યું કે માત્ર ન્યાય થવો મહત્ત્વ નથી રાખતો, જ્યારે તે થતો ન દેખાય ત્યાં સુધી. તે કહે છે કે દિલ્હીમાં થયેલાં તોફાનોના સંદર્ભે જે પોલીસતપાસની પદ્ધતિ હાલ સુધી રહી છે, તેનાથી એવું થતું ચોક્કસપણે દેખાતું નથી.

ઉમર ખાલિદની ધરપકડ કેમ કરવામાં આવી?

અલબત્ત, તેમના પ્રમાણે દિલ્હી પોલીસની કાર્યવાહી સવાલોના ઘેરામાં દેખાઈ રહી છે. જૂલિયો રિબેરોનું માનવું છે કે જે આશંકાઓને તેમણે પોતાના પત્રમાં લખી હતી, તેના પર દિલ્હી પોલીસ કમિશનરે કોઈ યોગ્ય જવાબ આપ્યો નથી. 

આવું પહેલી વાર નથી બન્યું જ્યારે જૂલિયો રિબેરોએ કોઈ ઉચ્ચ પદાધિકારીને ચિટ્ઠી લખી હોય. જૂલિયો રિબેરોનું કહેવું છે કે તેમની સાથે કેટલાક સેવાનિવૃત્ત વહીવટી અધિકારીઓ છે, જેમણે ‘કૉન્સ્ટિટ્યૂશનલ કંડક્ટ ગ્રૂપ’ નામની સંસ્થા બનાવી છે.

જ્યાં બંધારણીય મૂલ્યોને બાજુ પર મૂકવામાં આવી...